Source: https://www.finlex.fi/fi/laki/alkup/2002/20021202
Timestamp: 2019-06-18 17:42:12+00:00
Document Index: 22497339

Matched Legal Cases: ['kko ', 'kko ', 'kko ', 'kko ', '§16', '§19', '§22', '§9', '§14', 'kko ', '§3']

Kirkolliskokouksen päätös kirkkojärjestyksen… 1202/2002 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2002 › 1202/2002
1202/2002
Annettu Turussa 16 päivänä toukokuuta 2002
muutetaan 8 päivänä marraskuuta 1991 annetun kirkkojärjestyksen (1055/1993) 2 luvun 9 §:n 2 momentti, 16 §:n 1 momentti, 19 §:n 2 momentti ja 22 §:n 1 momentti, 9 luvun 7 §, 14 luvun otsikko ja 12 §:n 1 momentti; sekä
lisätään 14 lukuun siitä kirkolliskokouksen päätöksellä 10.11.1994/1692/1995 kumotun 3 §:n tilalle uusi 3 § seuraavasti:
Kirkon pyhät toimitukset
B. Ehtoollinen
Ehtoollista saadaan viettää, paitsi kirkossa, seurakunnan siunauskappelissa ja kappelissa, myös muussa paikassa, jonka tuomiokapituli on kirkkoneuvoston tai seurakuntaneuvoston esityksestä tähän tarkoitukseen hyväksynyt.
C. Kaste
Kaste toimitetaan kirkossa, kappelissa, kotona tai muualla sen mukaan kuin pappi ja asianosaiset siitä sopivat.
D. Avioliittoon vihkiminen
Vihkiminen toimitetaan kirkossa, kappelissa tai muualla, sen mukaan kuin vihittävät siitä sopivat papin kanssa.
E. Hautaan siunaaminen
Hautaan siunaamisen toimittaa pappi kirkossa tai siunauskappelissa, kappelissa, haudalla taikka vainajan kotona sen mukaan kuin asianomaiset siitä papin kanssa sopivat.
Jos kirkkoherra ja kirkkoneuvosto ovat eri mieltä jumalanpalvelusta, kirkollista toimitusta, kirkon, siunauskappelin tai kappelin käyttöä taikka seurakunnan päätettävissä olevia kolehteja koskevasta kysymyksestä, asia on saatettava tuomiokapitulin ratkaistavaksi.
Kirkko ja kappeli sekä niiden käyttö
Uusi kirkko on vihittävä Jumalalle pyhitetyksi huoneeksi. Kun kirkko on vihitty, sitä saa käyttää vain sen pyhyyteen soveltuviin tarkoituksiin. Kirkon käyttämisestä päättävät kirkkoherra ja kirkkoneuvosto tai seurakuntaneuvosto yhdessä. Kirkkoherra valvoo kirkon käyttöä.
Seurakunnalla voi olla jumalanpalvelusten pitämistä, muuta hartauselämää ja kirkollisia toimituksia varten kappeleita. Kappelista on soveltuvin kohdin voimassa, mitä 2 §:n 1 momentissa säädetään kirkosta.
Tämä päätös tulee voimaan 1 päivänä tammikuuta 2003.
Turussa 16 päivänä toukokuuta 2002
Kari Ventä kirkolliskokouksen, sihteeri
2 luku - Kirkon pyhät toimitukset9 §16 §19 §22 §9 luku - Kirkkoneuvosto7 §14 luku - Kirkko ja kappeli sekä niiden käyttö2 §3 §